Eile käivitas Google oma uue teenuse  . Tegu on veebipõhise tabelarvutuse programmiga, mis katab enamuse tavakasutaja vajadustest.    Esimene test oli positiivne. Makrofunktsioonide loetelu on suhteliselt pikk. Spreadsheets sööb ka .csv ja .xls faile, viimaseid vist küll mitte, kui seal väga keerukad Exceli makrod sees on. Ainuke asi, mida seal hetkel polnud, oli graafikute koostamine, üks sageli vajaminevatest funktsioonidest. Selleks pole antud toode ka mõeldud, mingist piirist tuleb ikka OpenOffice või Excel ette võtta. Kõik keskmise tasemega arvutused saab aga Google abil tehtud.    Tootega saab tabeleid ka teiste  kasutajatega jagada, ning see ongi üks suurimaid põhjuseid teda kasutada. Tavafailidega läheb manuste saatmine mailiga kergesti põrguks kätte, üks online-koopia on seetõttu tunduvalt eelistatavam lahendus. Samal ajal koos tabeli kallal töötades saab väidetavalt isegi chat'ida.    Tarkvara pole Google enda kirjutatud, seda on teinud nende poolt eelmisel aastal ostetud firma 2Web Technologies.